laion/Wikipedia-Exotic huggingface dataset:
Activision Blizzard

Activision Blizzard, Inc. on Ameerika Ühendriikide videomängude tootja. See loodi 2008. aastal firmade Activision Inc. ja Vivendile kuuluva Vivendi Gamesi liitumisel, mille hulka kuulus ka Blizzard Entertainment. Microsoft ostis firma 2022. aastal 68,7 miljardi dollari eest. "Vivendi and Activision Complete Transaction to Create Activision Blizzard". Activision Blizzard. 10. juuli 2009. Originaali arhiivikoopia seisuga 30. oktoober 2023. Vaadatud 30. oktoobril 2023. "Microsoft ostab 69 miljardi dollari eest Activisioni" ERR, 18. jaanuar 2022 Warren, Tom (13. oktoober 2023). "Microsoft completes Activision Blizzard acquisition, Call of Duty now part of Xbox". The Verge (inglise). Vaadatud 13. oktoobril 2023.
Jeff Bezos

Jeffrey Preston Bezos (inglise hääldus: [ˈbeɪzoʊs]; sündinud 12. jaanuar 1964) on Ameerika tehnoloogiaettevõtja, investor, elektriinsener ja filantroop, kes on tuntud eeskätt Amazoni tegevjuhina. Alates 2017. aastast on maailma rikkaim inimene, 2018. aasta juulis hinnati ta varandus 150 miljardile USA dollarile. Bezos sündis New Mexico osariigis Albuquerques ning kasvas üles Houstonis ja hiljem Miamis. 1986. aastal lõpetas ta Princetoni Ülikooli kraadiga elektrotehnikas ja arvutiteaduses. 1986. aastast kuni 1994. aasta alguseni töötas ta Wall Streetil mitmes ametis, kuni asutas 1994. aasta lõpus Amazoni. 2000. aastal asutas Bezos kosmosetööstusettevõtte Blue Origin. 2013. aastal ostis ta 250 miljoni dollari eest Ameerika Ühendriikide ajalehe The Washington Post. Tema endine abikaasa on MacKenzie Bezos, kes sai pärast lahutust Amazonis neljaprotsendilise osaluse, mis oli 2019. aastal väärt üle 35 miljardi dollari. Jeff Bezos on lubanud annetada suurema osa oma varandusest heategevuseks. "Forbes Profile: Jeff Bezos". Forbes. Real Time Net Worth. Online: updated every 24-hour market cycle. [Forbes real time net worths] are calculated from locked in stock prices and exchange rates from around the globe.... as well as the vetting of personal balance sheets...{{cite web}}: CS1 hooldus: koht sisaldab numbrit (link) CS1 hooldus: teised (link) Shoshanna Delventhal (11.10.2019). "How Jeff Bezos Became the World's Richest Man". investopedia.com (inglise). Investopedia. Vaadatud 7.11.2019. https://www.forbes.com/sites/kerryadolan/2019/03/04/this-is-the-richest-person-in-the-world/ "Amazoni tegevjuht Jeff Bezos on lahutusega lõpule jõudmas ERR, 5. aprill 2019 "Bezos lubas anda suurema osa oma varandusest heategevuseks" ERR, 14. november 2022 Kerry A. Dolan (4. märts 2019). "This Is The Richest Person In The World". Forbes (inglise). Vaadatud 15. mai 2020.
Ühemõõtmeline regressioon

Statistikas on ühemõõtmeline regressioon ehk ühe tunnusega regressioon ehk lihtne lineaarne regressioon regressioonimudel, kus normaaljaotusega tunnust kirjeldatakse ühe pideva tunnuse kaudu. "Rahvatervishoiu eesti-inglise seletav sõnastik". Originaali arhiivikoopia seisuga 14. veebruar 2018. Vaadatud 13. veebruaril 2018.
Ghana jalgpallikoondis

Ghana jalgpallikoondis on Ghana rahvuskoondis jalgpallis. Ghana jalgpallikoondis on kolm korda osalenud maailmameistrivõistluste finaalturniiridel (FIFA MM 2006, MM 2010 ja MM 2022) Aafrika rahvaste karika võitja (4): 1963, 1965, 1978, 1982 1992. aasta Barcelona olümpiamängud: pronksmedal Koondise põhivorm: valge särk, valged püksid, valged põlvikud Koondise varuvorm: kollane särk, kollased püksid, kollased põlvikud Ghana jalgpallikoondis 2019. aasta Aafrika rahvaste karikavõistlustel. Väravavahid: Richard Ofori, Lawrence Ati-Zigi, Felix Annan Kaitsjad: Joseph Attamah, Jonathan Mensah, Lumor Agbenyenu, Kasim Nuhu, Joseph Aidoo, Baba Rahman, John Boye, Andy Yiadom Poolkaitsjad: Thomas Partey, Afriyie Acquah, Christian Atsu, André Ayew (kapten), Mubarak Wakaso, Samuel Owusu, Kwadwo Asamoah, Thomas Agyepong Ründajad: Asamoah Gyan, Owusu Kwabena, Jordan Ayew, Caleb Ekuban Milovan Rajevac Ghana jalgpallikoondis 2006. aasta jalgpalli maailmameistrivõistlustel Ghana jalgpallikoondis 2014. aasta jalgpalli maailmameistrivõistlustel Koduleht
AEGEE-Tartu

AEGEE-Tartu on Tartus tegutsev AEGEE liikmesorganisatsioon, mille asutasid 7. septembril 1994 Tartu Ülikooli õigusteaduskonna üliõpilased. AEGEE-Tartu tegevuse peamised eesmärgid on eri teaduskondadest, ülikoolidest ja ühiskonnagruppidest Tartus õppivatele üliõpilastele eneseteostuse võimaluse pakkumine ning üliõpilastele Tartu kui üliõpilas-­ ja kultuurilinna tutvustamine. Nende eesmärkide saavutamiseks korraldab ja osaleb AEGEE-Tartu koolitusprogrammides ja ­projektides; korraldab infovahetust ja konverentse eri riikide üliõpilaste vahel; koostab ja levitab oma tegevust puudutavaid materjale. AEGEE-Tartu on Eesti Noorteühenduste Liidu täisliige. AEGEE-Tallinn "AEGEE". CV-Online. Originaali arhiivikoopia seisuga 14.02.2018. Vaadatud 14.02.2018. "AEGEE-Tartu Põhikiri". AEGEE-Tartu. 01.01.2016. Vaadatud 14.02.2018. "AEGEE-Tartu presidendi sõnavõtt". Universitas Tartuensis : Tartu Ülikooli ajaleht. 24. november 1995. Vaadatud 20. novembril 2023. "EESTI NOORTEÜHENDUSTE LIIT. Liikmed". EESTI NOORTEÜHENDUSTE LIIT. Vaadatud 14.02.2018. AEGEE-Tartu koduleht
Highway

Highway on Montenegro ansambel. Ansambel osales 2015. aastatel telesaate "X Factor Adria" kolmandal hooajal, saavutades neljanda koha. Ansambel esindas Montenegrot 2016. aasta Eurovisiooni lauluvõistlusel Stockholmis lauluga "The Real Thing". Laul saavutas oma poolfinaalis 60 punktiga 13. koha ega pääsenud finaali. ‎
Virtuaalbänd

Virtuaalbänd ehk virtuaalansambel (inglise keeles 'virtual band') on muusikakollektiiv, mille liikmed pole lihast ja luust inimesed, vaid multimeedia vahenditega loodud tegelaskujud. Muusika, mida selline bänd "teeb", on sisse mänginud siiski päris muusikud, kuid muusikapalu eksponeeritakse ainult kujutluslike karakterite abiga, näiteks muusikavideotes, plaadiümbristel, muusikaajakirjades, intervjuudes ja ka kontsertidel. Kujutluslik karakter võib olla nii arvutustehnika abil modelleeritud (nt JuJu Eyeballs) kui ka käsitsi joonistatud (nt ansamblite The Archies ja Gorillaz liikmed). Esimeseks virtuaalbändiks peetakse USA kollektiivi Alvin and the Chipmunks, mille loomise eest sai Ross Bagdasarian 1959. aastal kolm Grammy auhinda. Samas on pseudonüümid ja rollivahetused popmuusikas üldiseks tavaks ning on raske täielikult eristada virtuaalbändi ja tavalise bändi fantaasiaküllast eneseprojektsiooni. Näiteks David Bowiele tuntuse toonud album räägib kosmilisest staarist Ziggy Stardust (1972), kuid seal seisab oma loomingu kõrval siiski "päris" popiidol – virtuaalbändi puhul on aga päris autor esitusest kõrvaldatud. Idoru Staar
Õppus Siil

Siil on Eesti kaitseväe õppus. Õppused: Siil 2015 Siil 2016 Siil 2017 Siil 2018 ... Siil 2022 Toimumisaeg: 16. mai—3. juuni 2022. Toimumispaik: Kagu-Eesti ja kaitseväe keskpolügoon. Osalejate arv: ligi 15 000 reservväelast, kaitseliitlast, ajateenijat, tegevväelast ja liitlasriikide sõdurit. Kevadtorm Õppus Siil 2015, mil.ee Õppus Siil 2018, mil.ee Siil 2022, mil.ee Siili Facebooki leht
ManuElla

Manuela Brečko (esinejanimega ManuElla; sündinud 31. jaanuaril 1989 Celjeis) on Sloveenia laulja. Ta esindas Sloveeniat 2016. aasta Eurovisiooni lauluvõistlusel Stockholmis lauluga "Blue and Red". Laul sai oma poolfinaalis 57 punktiga 14. koha ega pääsenud finaali.
Lubadus

Lubadus on moraalile ja südametunnistusele tuginev vanne või tõotus, mida antakse kellelegi kui tagatist, kuidas ja mis viisil edaspidi toimitakse. ”Laps, ära parem luba, kergel käel antud lubadused on rasked pidada!”- A. H. Tammsaare. Lubadused ja nende täitmine on üks laialdasemalt levinud intuitiivseid ja enesestmõitsetavaid moraalseid hinnanguid, mistõttu on see läbi aegade huvitanud filosoofe ja sotsiaalteadlasi selle üldise mõju tõttu moraalsetele kohustustele, mille põhiliseks tagatiseks on vaid südametunnistus ning nende andmine ja täitmine põhineb usaldusel. Sarnased fenomenid on tõotused, vanded, tagatised, lepingud ja kokkulepped, mis on olulised elemendid õigusemõistmissüsteemis, sotsiaalsetes lepetes ja poliitilises korralduses. Immanuel Kant’i eetika kohaselt tuleb lubadustest alati kinni pidada olenemata nende tagajärgedest. Ta sõnastas üldised moraaliprintsiibid, ning nimetas need hüpoteetilisteks ja kategoorilisteks imperatiivideks. Hüpoteetiline on pigem soovituslik käitumisjuhis ning ei kehti moraaliotsustele, kategooriline aga absoluutne moraaliseadus, mille põhivormiks on käitumine sellise maksiimi kohaselt, mille kohta saad samal ajal soovida, et sellest saaks universaalne seadus. Selleks, et teada, milline otsus on moraalselt õige, peab see läbima kategoorilise imperatiivi testi. Oletame, et mul on vaja laenata raha ning selleks tuleb mul anda lubadus raha hiljem tagasi maksta, samas ei plaani ma oma lubadusest kinni pidada. Testime seda näidet kategoorilise imperatiiviga: alati, kui keegi vajab raha, peab ta andma võltslubaduse see tagasi maksta. Näeme, et väide ei läbi kategoorilise imperatiivi testi, sest väide kummutab iseennast – lubadus pole lubadus, kui poleks mingit ootust, et see lubadus ka täidetakse. Kant’le oponeerivaks mõtteviisiks on tägajärjepõhisus (Consequentialism), mis väidab, et lubadusi võib murda parema lõpptulemuse hüvanguks. Iain King üritas oma raamatus (”How to Make Good Decisions and Be Right All the Time”) neid kahte suunda kokku sobitada väites, et lubadustest peaks kinni pidama, kuid neid võib murda juhul, kui teisele osapoolele on lepe vähem väärtuslik võrreldes uue leppe lõpptulemustega. Samuti kui uus lahend pakub asjakohaseid, mõistuspäraseid, ettenägematuid muudatusi, mis on olulisemad, kui lubadus ise ning mis tekkisid ka hiljem peale selle sõlmimist. Kantile vastandudes väitsid ka mõned Vene pluralistid, et moraalse suhtumist õigesse ja valesse ei saa formaliseerida kirjalike lepetega. Teatud asjaoludel võib lubaduse murdmine olla tunduvalt kasutoovam kui sellest kinni pidamine. Need moralsed printsiibid vajavad head nõustamist ja hinnanguvõimet, et suurendada lubaduse leppega seotud indiviidide kasu. Pojman. 2005. Lk 228-229. "Consequentialism". "How to Make Good Decisions and Be Right All the Time".
Finale

Finale võib tähendada järgmist: Finale (tarkvara) Finale Emilia, asula Itaalias ...
Põhja suusaalad

Põhja suusaalad on murdmaasuusatamine, suusahüpped ja põhja kahevõistlus 1925. aastast alates peetakse Põhja suusaalade maailmameistrivõistlusi. Aastatel 1924–1980 korraldatud taliolümpiamängude kavas olnud Põhja suusaalade võistlusi loeti samuti maailmameistrivõistlusteks. Lisaks peetakse maailma karikasarja kahevõistluses, suusahüpetes ja murdmaasuusatamises.
Jäneselised

Jäneselised ehk lagomorfid (Lagomorpha) on loomade selts imetajate klassist. Olenevalt kliimast ja liigist võib tiinus kesta jäneselistel 28 päeva harilikel küülikutel või rohkem kui 50 päeva mõnedel jäneslastel, kes elavad polaaralade ligi. Sündimus võib paljudel jäneselistel olla lühikese kande- ja arenguaja, varase suguküpsuse ning mitme arvuka pesakonna tõttu väga suur. Näiteks on mõnedel stepipiirkonna viiksjäneslastel aastas kuni viis pesakonda 8-13 järeltulijaga. Harilikul küülikul ja veel mõnel liigil võib aastas olla viis kuni seitse pesakonda keskeltläbi 9 järeltulijaga. Loomulike vaenlaste rohkuse tõttu on aga ka suremus jäneseliste seas üsna suur. Halbades tingimustes võivad looted resorbeeruda. Urgudes ja pesades sünnitavatel jäneselistel on pojad abitud, paljad ja pimedad. Neil, kes püsipesa ei sea, on pojad kohe nägijad ja karvased ning jooksevad pea laiali. Selts jaguneb kaheks sugukonnaks: Leporidae – jäneslased Ochotonidae ehk Lagomyidae – viiksjäneslased Kirk, Anne. Kas tunneme jäneseid? Eesti loodus 2/2014, lk 8-15 (172 -179)
Kubani oblast

Kubani oblast (vene keeles Кубанская область) oli Venemaa keisririigi haldusüksus (oblast) aastatel 1860–1918. Oblast moodustati 1860. aastal Stavropoli kubermangust eraldatud alast. Selle halduskeskus oli Jekaterinodar ja pindala oli 81 216,5 ruutversta (94 360 km²). Kubani oblastis oli kolm eesti asundust: Eesti-Maruhha, Hussõ-Kardonik ja Livonia.
Argo (ansambel)

Argo on Kreeka ansambel, mis esitab traditsioonilist kreeka muusikat. Ansambel esindas Kreekat 2016. aasta Eurovisiooni lauluvõistlusel Stockholmis lauluga "Utopian Land". Laul sai oma poolfinaalis 44 punktiga 16. koha ega pääsenud finaali. ‎
Ohhansk

Ohhansk on linn Venemaal Permi krais, Ohhanski rajooni keskus. Asub 119 km Permist edelas Kama jõel asuva Votkinski veehoidla kaldal. Asulat on kirjalike allikates mainitud 1597. aastal Ohhannoje külana. 1781 sai linnaõigused. Linn on tekstiili- ja puidutööstuse keskus. Q126719912
Nika Kocharov & Young Georgian Lolitaz

Nika Kocharov & Young Georgian Lolitaz on indie rock '​i viljelev Gruusia ansambel. Ansamblisse kuuluvad laulja ja kitarrist Nika Kotšarov, taustalaulja ja basskitarrist Giorgi Marr, kitarrist ja klahvpillimängija Levan Šanšiašvili ning trummar Dimitri Oganesian. Ansambel esindas Gruusiat 2016. aasta Eurovisiooni lauluvõistlusel Stockholmis lauluga "Midnight Gold", mis sai finaalkontserdil 104 punktiga 20. koha. ‎
Kultuurikandja

Kultuurikandja (ka Tartu Kultuurikandja) on aunimetus, mis antakse Tartus tegutsevatele isikutele ja kollektiividele, kellel on aasta jooksul kultuuri vallas silmapaistvaid saavutusi, või isikutele ja kollektiividele, kelle töö ja tegevus on märkimisväärselt aidanud kaasa kultuuriväärtuste loomisele Tartu linnas. Aunimetuse kandidaate võivad esitada kõik soovijad. Laureaadid valib välja Tartu Linnavalitsuse kultuuriosakonna korraldusega kinnitatud komisjon, mis koosneb eri kultuurivaldkondade ekspertidest. Kultuurikandja aunimetuse laureaadid möödunud kalendriaasta loominguliste saavutuste eest kuulutatakse välja uue aasta alguses toimuval pidulikul tseremoonial. Alates 2020. aasta algusest on kultuurikandjal oma märgis, mida kasutatakse kultuurikandjaga seotud linna trükiseid, kuid seda võivad kasutada ka laureaadid enda või organisatsiooniga seotud väljaannetes. Tunnustades ja toetades kultuurielu mitmekesisust, antakse aunimetusi välja kaheksas kategoorias: aasta kultuurisündmus aasta kultuuriorganisatsioon aasta teose looja aasta rahvakultuurikandja aasta noor kultuurikandja (kuni 26aastane loovisik) aasta kultuurikorraldaja aasta kultuurikajastaja aasta uustulnuk Varasematel aastatel on antud kultuurikandja aunimetust veel ka järgmistes kategooriates: aasta kutseline kooslus aasta harrastuslik kooslus aasta kultuurikandja Kultuuri aasta aunimetused ja laureaadid Tartu linna veebisaidil. Kultuuri aasta aunimetused ja laureaadid Tartu linna kodulehel.
Jaoskond (metsandus)

Jaoskond oli tööpiirkond ja struktuuriüksus metskonnas. Jaoskonna tööd korraldas metsnik. Jaoskondi oli enne 2008. aasta reformi ühes metskonnas kaks kuni viis, keskmine metsamaa pindala keskmiselt 2000–4000 hektarit. Jaoskonna metsnik pidas nõutavat arvestust ja korraldas oma jaoskonna tööd , s.t. metsauuendust, metsaraieid, puidu müüki, metsavalvet, teede ja kuivendussüsteemide hooldust, remonti ja ehitust. Töid planeeris peamiselt abimetsaülem ja metsaülem. Pärast reformi, mis metskondade territooriumi oluliselt suurendas, likvideeriti jaoskonnad ja metsniku ülesandeks on kõigi metsamajanduslike tööde kavandamine ja korraldamine metsandikus. Sajand Harjumaa metsades ja metsanduses. Koostajad Ilmar Liimand, Toomas Tiits, toimetaja Toivo Meikar. Tallinn, 2009, ISBN 9789949184439, lk. 34-35 Metsnik - sild kogukonna ja ettevõtte vahel 11.07rmk.ee (vaadatud 14.02.2018)
Sõjahaud

Sõjahaud on haud, kuhu on maetud sõjas surnud inimene (sõjaohver). Kalmistul võib olla ka sõjahaudade sektsioon (sõja(väe)kalmistu). Eestis kehtib sõjahaudade kaitse seadus.
Halljänes

Halljänes (Lepus europaeus; rahvapäraste nimetustega haavikuemand, haavikuisand, välejalg, pikk-kõrv, kikk-kõrv, letu, põllujänes) on jäneslaste sugukonda kuuluv imetaja. Koos valgejänesega on halljänes üks kahest Eestis esinevast jäneseliigist. Eestis elab ligikaudu 40 000 isendit. Halljänese karvastik on suvel pruunikashall valge kõhualusega ja talvel helehall, saba pealmine osa on must. Halljänesel on valgejänesest pikemad kõrvad ja pikem saba. Täiskasvanud halljänesed on valgejänestest suuremad. Halljänes on taimtoiduline. Ta toitub peamiselt kõrrelistest ja liblikõielistest taimedest, talvel sööb ka puude ja põõsaste oksi ning koort. Nagu paljud teised jänesed, söövad ka halljänesed tavaliselt (90–95% juhtudest) ära oma korra soolestiku läbinud toidu – seda nähtust nimetatakse autokoprofaagiaks. See võimaldab halljänesel kätte saada enamiku toitainetesse talletunud energiast[viide?]. On levinud arvamus, et halljänesed lähevad märtsis "hulluks" ning et isased ajavad sel ajal üksteist taga ja peavad poksikahevõitlusi. Anthony Holley ja Paul Greenwood (1984) on kindlaks teinud, et märts ei erine innahooaja teistest kuudest (jaanuarist augustini ja mõnikord kauem) ning poksimine on emase ja isase võitlus, kui emane tõrjub isast. Halljänesed saavad suguküpseks aastaselt ja siis algab ka sigimine, mis toimub 2–3 korda aastas[viide?]. Eestis on keskmine pesakonna suurus 3 poega[viide?], tavaliselt on nende esimene pesakond väiksem kui järgnevad[viide?]. Tiinus kestab 40–44 päeva[viide?]. Halljänes on võimeline veel enne eelmise tiinuse lõppu uuesti tiinestuma (superfetatsioon). Halljänese pojad on sündides kaetud karvadega ja kohe pärast sündi on nad nägemisvõimelised. Poegade imetamine kestab umbes ühe kuu, pärast seda saavad pojad iseseisvateks[viide?]. Eluiga on keskmiselt 6 aastat, rekord võib olla ligi 13 aastat[viide?]. Halljänes on tavaline jahiloom, kuid tal on ka looduses palju vaenlasi. Teda ohustavad enamik suurkiskjaid ja suuremad röövlinnud, poegadele on ohtlikud rongad ja varesed. Halljänes eelistab avamaastikku. Ta on aktiivne hämaras ja öösiti. Halljänes ei ole Eestis kaitse all. Halljäneseid introdutseeriti Eestisse korduvalt 20. sajandi alguses. https://web.archive.org/web/20101229074217/http://bio.edu.ee/loomad/Imetajad/LEPEUR2.htm Liigikirjeldus TÜ Loodusteadusliku hariduse keskuse interaktiivses õpikeskkonnas; bio.edu.ee http://www.natur-in-nrw.de/HTML/Tiere/Saeugetiere/TM-19.html Anthony J. F. Holley, Paul J. Greenwood. The myth of the mad March hare. – Nature, 1984, 309, lk 549–550. Halljänes andmebaasis eElurikkus Liigikirjeldus TÜ Loodusteadusliku hariduse keskuse interaktiivses õpikeskkonnas; bio.edu.ee
Meravita

Meravita (ärinimega AS Medical Pharmacy Group) on Eesti ettevõte, mis töötab välja, toodab ja müüb toidulisandeid, vitamiine ja muid tervisetooteid. Madis Müür. "Ettevõtlushuumor börsile?". Äripäev, 10. mai 2017 Adele Johanson. "Toidulisandimüüja Meravita küsib viiendiku ettevõtte eest 4 miljonit". Postimees.ee, 31. juuli 2017 Romet Kreek. "Börsikeeld: Meravita kaubamärki omav ettevõte teatab peagi aktsiapakkumise tühistamisest. Raha tagastatakse". ärileht.ee, 06.10.2017
Aafrika angersäga

Aafrika angersäga (Clarias gariepinus) on kalaliik sägaliste seltsi angersägalaste (Clariidae) sugukonna angersäga (Clarias) perekonnast. Angersäga on demersaalse eluviisiga magevees elav kala. Aafrika angersägal on selg tumepruun või must, küljed hallikad ja kõhualune valge. Angersäga pea on lapik. Tal on suur ja lai suu koos nelja paari poisetega. Ta võib kasvada kuni 1,7 m pikkuseks ja kaaluda kuni 60 kg. Keskmine pikkus on siiski tagasihoidlikum – 90 cm. Tema eluiga on lühike, kõigest 8 aastat. Angersäga esineb looduslikult üle kogu Aafrika, välja arvatud Loode-Aafrikas. Ühtlasi on ta kõige laialdasemalt levinud kalaliik Aafrikas. Teda esineb ka Lähis-Idas. Vesiviljeluseks on teda ka toodud Brasiiliasse, Vietnami, Indoneesiasse ja Indiasse. Ka Eestis on angersäga kasvatamise huvi kasvanud. Angersäga elab erinevates mageveelistes keskkondades. Peamiselt elutsevad nagu rahulikes vetes, nagu järvedes ja tiikides. Nad eelistavad elada pigem madalas ja soises paigas, kus on pehme ja mudane pinnas. Kuna angersäga kasvatatakse ka üleujutatud riisipõldudel, siis on ta elutingimuste suhtes üsna leplik liik. Angersäga elab ka kärestikulises vees. Ta talub hapnikuvaesust ja kõrget pH taset. Kasvamiseks on talle parim temperatuurivahemik 28–30° C, kuid eluks sobib temperatuurivahemik 8–35° C. Angersäga saab hakkama ka vähese hapnikusisaldusega vetes, olles üks väheseid sellise omadusega liike. Angersägal on võime ka eritada lima, mis takistab kala kuivamist, ja kaevata end mutta, kui veekogu on kuivamas. Angersäga on kõigesööja ehk omnivoor. Puuviljad, seemned, suurselgrootud, plankton ja surnud loomade liha võivad kõik olla osa angersäga menüüst. Angersäga, nagu ka teised sägalised, on öise eluviisiga kala, seega sööb ta peamiselt öösel. Angersäga sobib väga hästi vesiviljeluseks. Ta on kiire kasvuga ja talub suurt asustustihedust. Lisaks sellele ei ole ta kuigi nõudlik vee puhtuse osas. Eestis kasvatatakse angersäga Võrumaal Paadi talus sisebasseinides. Avo Leok hakkas esimesena Eestis angersäga kasvatama sisebasseinides ning nüüdseks müüb ta angersäga üle Eesti. Kalapeedia IUCN Red List Aafrika angersäga, ingl.k. pdf Animal Diversity Web eol.org ülevaade Aafrika angersägast Maaleht, 30.07.2015
Symantec

Symantec Corporation on Ameerika ettevõte, mis osutab arvutikaitseteenuseid. Nimi Symantec on ingliskeelsetest sõnadest syntax, semantics ja technology (mille tähendus on süntaks, semantika ja tehnoloogia) moodustatud kohversõna. "Symantec at 25: A short history" (PDF). symantec.com. Symantec Corporation. Originaali (PDF) arhiivikoopia seisuga 30.08.2017. Vaadatud 27.09.2016.
Douwe Bob

Douwe Bob Posthuma (sündinud 12. detsembril 1992 Amsterdamis) on Hollandi laulja. Ta võitis Hollandi talendisaate "De beste singer-songwriter van Nederland" esimese hooaja 2012. aastal. Douwe Bob esitab folk- ja kantrimuusikat ning ta on välja andnud kolm stuudioalbumit. Ta esindas Hollandit 2016. aasta Eurovisiooni lauluvõistlusel Stockholmis lauluga "Slow Down". Laul saavutas finaalis 153 punktiga 11. koha. "Born In a Storm" (2013) "Pass It On" (2015) "Fool Bar" (2016) Ametlik koduleht
Palomenė vald

Palomenė vald (leedu keeles Palomenės seniūnija) on 2. järgu haldusüksus (vald) Leedus Kaišiadoryse rajooni territooriumil. Valla pindala on 203 km². 2011. aasta seisuga elas seal 1662 inimest. Valla keskus on Palomenė küla, vallavanem on Alvydas Kazlauskas. Lisaks küladele asub vallas ka Pagiriai raudteejaam, kus aastal 2011 oli 2 elanikku. Palomenės seniūnija. Kaišiadorių rajono savivaldybė, vaadatud 14.02.2018. 2011 m. surašymas. Lietuvos statistikos departamentas, vaadatud 3.02.2017.
Palomenė

Palomenė (poola keeles Połomień) on küla Leedus Kaišiadoryse rajoonis Lomena jõe kaldal, Palomenė valla halduskeskus. Külas on põhikool, raamatukogu ja postkontor. Vaatamisväärsuseks on 1815 aastal ehitatud katoliku kirik. Küla mainiti esimest korda XVIII sajandil. Aastal 1809 püstitati sinna kabel. XIX sajandi algul rajati Palomenė mõis, mis kuulus algul Zaleckitele, hiljem aga Kazimierz ja Adomas Žilinskisele. Nõukogude ajal oli Palomenė kohaliku kolhoosi keskasulaks. Kultuurikeskus Koolimaja Palomenė kirik [1] „Kaišiadorių rajono savivaldybė - Istorija“. kaisiadorys.lt. [2] Słownik geograficzny Królestwa Polskiego i innych krajów słowiańskich Kd VIII, lk. 724 Küla portaalis vietoves.Lt
Liepāja Nikolai gümnaasium

Liepāja Nikolai Gümnaasium (ka Liibavi Nikolai Gümnaasium; läti keeles Liepājas Nikolaja ģimnāzija, saksa keeles Libausches Nicolai-Gymnasium) oli 1885-1915 Lätis Liepājas tegutsenud gümnaasium. Kool asutati 1885. 1915 evakueeriti kool Esimese maailmasõja tõttu Petrogradi. 1920 alustas koolimajas tööd Liepāja Tehnikum.
Paparčiai vald

Paparčiai vald (leedu keeles Paparčių seniūnija) on 2. järgu haldusüksus (vald) Leedus Kaišiadoryse rajooni territooriumil. Valla pindala on 60 km². 2011. aasta seisuga elas seal 767 inimest. Valla keskus on Paparčiai küla, vallavanem on Lina Balandienė. Lisaks küladele asub vallas ka Žaliasis Ragase huutor, kus aastal 2011 oli 2 elanikku. Paparčių seniūnija. Kaišiadorių rajono savivaldybė, vaadatud 14.02.2018. 2011 m. surašymas. Lietuvos statistikos departamentas, vaadatud 3.02.2017.